Diari Oficial de la Generalitat Valenciana


Sumari del DOGV 5337, del 01-09-2006 (2006/10497)

ORDE de 22 d'agost de 2006, de la Conselleria de Sanitat, per la qual s'establixen les bases reguladores i es convoquen ajudes per a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'any 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5337

Data del DOGV
:   01-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10012


Data del document
:   22-08-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * Agència Valenciana de Salut
    * suport econòmic
    * centre d'investigació
    * institució pública
    * societat sense fins de lucre
    * sistema d'informació
    * cura de la salut
    * projecte d'investigació
    * ajuda pública
    * cura d'infermeria

ORDE de 22 d'agost de 2006, de la Conselleria de Sanitat, per la qual s'establixen les bases reguladores i es convoquen ajudes per a estudis d'investigació en matèria de qualitat assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'any 2006. [2006/10681]  
L'objectiu general d'esta convocatòria és afavorir la producció de coneixement científic en àrees d'interés prioritari per a la Conselleria de Sanitat, que ajude a fonamentar científicament les estratègies i actuacions de millora de la qualitat en les institucions sanitàries de la Comunitat Valenciana i les activitats professionals en l'àrea de la Qualitat Assistencial. Per a això, esta orde té com a objecte aprovar les bases per què es regiran les ajudes per a estudis d'investigació en matèria de Qualitat Assistencial i sistemes d'informació de la Direcció General de Qualitat i Atenció al Pacient, que s'incorporen com a annex, i convocar concurs públic per a la concessió.  
Per això, a proposta de la Direcció General de Qualitat i Atenció al Pacient i d'acord amb el que establix la Llei 38/2003, de 17 de novembre, General de Subvencions i el Text Refós de la Llei de la Hisenda Pública de la Generalitat Valenciana, i l'article 5 del Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts reguladors de l'Agència Valenciana de Salut.  
ORDENE  
Article 1  
Aprovar les bases reguladores que regiran la concessió d'ajudes per a estudis d'investigació en matèria de Qualitat Assistencial i sistemes d'informació de la Direcció General de Qualitat i Atenció al Pacient que s'incorporen com a annex I, així com el model de sol·licitud arreplegat en l'annex II.  
Article 2  
Convocar concurs públic per a la concessió d'ajudes per a estudis d'investigació en matèria de Qualitat Assistencial i sistemes d'informació a través de la Direcció General de Qualitat i Atenció al Pacient de l'Agència Valenciana de Salut   
Article 3  
Les ajudes que regula esta orde es finançaran a càrrec del programa pressupostari de l'Agència Valenciana de Salut 88.34.26.0964524.65.EC .Anàlisi i avaluació de l'atenció al pacient., de la Direcció General de Qualitat i Atenció al Pacient, codi de línia T4509000, per un import total màxim fins a 250.000 euros, dels pressupostos de la Generalitat Valenciana per a l'any 2006.   
El període de duració de les ajudes per a estudis d'investigació en matèria de Qualitat Assistencial i sistemes d'informació de la Direcció General de Qualitat i Atenció al Pacient comprendrà fins al 30 de novembre del 2006. No obstant això, podrà prorrogar-se, mitjançant una resolució que n'expose els motius, condicionada a l'existència de consignació pressupostària, adequada i suficient, en l'exercici següent. En tot cas, els treballs subjectes a les ajudes d'investigació no tindran una duració superior a 12 mesos.   
Article 4  
S'autoritza el director general de Qualitat i Atenció al Pacient perquè, en l'àmbit de les seues competències, adopte les mesures necessàries per al desplegament i aplicació d'esta orde.  
Article 5  
La present orde entrarà en vigor l'endemà de la publicació en el Diari Oficial de la Generalitat Valenciana.  
Contra la present convocatòria i les seues bases, que exhaurixen la via administrativa, es pot interposar recurs potestatiu de reposició davant del conseller de Sanitat, en el termini d'un mes des que va ser publicada, en els termes previstos en l'article 116 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar recurs contenciós administratiu, d'acord amb l'article 109 i 110 de la Llei 30/92, i amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos, comptats a partir del dia següent al de la publicació de la present orde.  
València, 22 d'agost de 2006  
El conseller de Sanitat,  
RAFAEL BLASCO CASTANY  
ANNEX I  
Bases per a la concessió d'ajudes per a estudis d'investigació en matèria de Qualitat Assistencial i sistemes d'informació de la Direcció General de Qualitat i Atenció al Pacient de l'Agència Valenciana de Salut per a l'any 2006  
Primera. Finalitat de la convocatòria  
Esta orde té com a objecte aprovar les bases reguladores de la concessió i convocar concurs públic per a la concessió d'ajudes destinades a finançar projectes d'investigació en matèria de Qualitat Assistencial i sistemes d'informació durant l'exercici 2006.   
Segona. Requisits que han de tindre els beneficiaris.   
Els beneficiari de les ajudes que es regulen en esta orde poden ser ens públics o privats sense finalitat lucrativa i persones físiques al servici de la sanitat o d'altres organismes relacionats amb la prestació assistencial. S'entendrà per beneficiaris de les ajudes els subjectes obligats a realitzar l'activitat subvencionada.   
Tercera. Sol·licituds i documentació  
3.1 Pot sol·licitar estes ajudes el personal de plantilla de les institucions sanitàries, centres i servicis dependents de la Conselleria de Sanitat, així com el personal de plantilla d'organismes públics d'investigació i/o altres entitats públiques o privades que no tinguen finalitat lucrativa radicades, en tots els casos, a la Comunitat Valenciana.   
3.2 Les sol·licituds han de ser presentades seguint el model normalitzat, i han de ser subscrites per l'investigador principal, que es responsabilitzarà de la realització del projecte. En les sol·licituds han de constar:  
a) Títol del projecte.  
b) Nom de l'investigador principal amb menció del seu lloc, centre de treball i adreça per a notificacions.  
c) Relació d'investigadors col·laboradors.  
d) Especificació de la quantitat sol·licitada.  
3.3 A la sol·licitud s'han d'adjuntar els documents següents:  
a) Fotocòpia del document nacional d'identitat de l'investigador principal.  
b) Autorització del responsable de la institució   
c) Justificació de trobar-se el beneficiari al corrent de les obligacions fiscals i de Seguretat Social si és el cas. La Conselleria de Sanitat demanarà de forma telemàtica a la Tresoreria General de la Seguretat Social i Agència Estatal d'Administració Tributària el certificat d'estar el beneficiari d'una ajuda al corrent de les obligacions tributàries i de la seguretat. El fet que l'interessat s'aculla a esta disposició comporta concedir autorització per a sol·licitar eixes dades.  
d) Currículum de l'Investigador principal i dels col·laboradors en què han de constar els apartats següents:  
. Formació acadèmica  
. Activitats professionals  
. Publicacions  
. Participació en congressos  
. Línies d'investigació en què ha treballat  
. Altres mèrits  
e) Memòria del projecte que inclourà els apartats següents:  
. Títol i resum del projecte  
. Antecedents i justificació de l'estudi  
. Objectius  
. Metodologia i pla de treball  
. Duració i fases previstes  
. Informe de la comissió d'investigació o responsable d'investigació del centre  
. Pressupost amb detall de: material fungible, bibliografia, despeses per treballs especialitzats, personal, assistència a congressos i altres recursos necessaris.  
. Declaració responsable de no estar sotmés el beneficiari en les prohibicions per a obtindre la condició de beneficiari, d'acord amb l'article 13 de la Llei 38/2003   
3.4 Les sol·licituds es dirigiran al director general de Qualitat i Atenció al Pacient, carrer del misser Mascó, 31, València 46309.  
3.5 El termini de presentació de sol·licituds finalitzarà als 30 dies naturals comptats a partir del dia següent de la publicació d'esta convocatòria en el Diari Oficial de la Generalitat Valenciana. La presentació de sol·licituds es farà en el registre de la Conselleria de Sanitat o per qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/99.  
3.6 En el cas de sol·licituds que no complisquen els requisits exigits, la Direcció General de Qualitat i Atenció al Pacient concedirà un termini de 10 dies per a esmenar el defecte o acompanyar els documents exigits i advertirà dels efectes si no es fa l'esmena dins del termini, d'acord amb el que preveu l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú. Per a això, es publicarà en el tauler d'anuncis de la Conselleria de Sanitat (C/ del misser Mascó 31, València), la relació provisional de sol·licituds no admeses, amb indicació de les causes per a això.  
Quarta. Objecte de la investigació  
El projecte ha de versar sobre alguna de les línies de Qualitat Assistencial, que a continuació es relacionen.   
a) Experiències de millora de seguretat i qualitat assistencial en les organitzacions i institucions sanitàries, impulsant la gestió per processos, la gestió per competències i procediments d'autoavaluació.  
b) Incorporació de l'experiència dels pacients en el disseny de processos assistencials.  
c) Millora de la integració assistencial per mitjà de la implantació de protocols i guies clíniques sobre les millors maneres de pràctica avalats per l'evidència científica disponible.  
Cinquena. Comissió avaluadora  
5.1. De la comissió avaluadora, que estarà presidida pel director general de Qualitat i Atenció al Pacient, formaran part:   
. El cap de l'Àrea de Qualitat i Atenció al Pacient  
. El cap del Servici de Qualitat Assistencial   
. El cap del Servici de Coordinació de l'Atenció al Pacient  
. Un representant de l'Escola Valenciana d'Estudis de Salut Pública  
5.2. La comissió tindrà facultats per a resoldre tots els dubtes que apareguen en la interpretació de les bases, i la possibilitat d'entrevistar als sol·licitants si ho estima oportú.  
La comissió podrà disposar la constitució de comissions especialitzades tan sols per a col·laborar en la valoració dels projectes dels candidats o candidates.  
Sisena. Criteris de valoració de les sol·licituds  
6.1. La comissió avaluadora valorarà els projectes segons els següents criteris de selecció:  
1. Qualitat científica del projecte.  
2. Rellevància, en relació als aspectes següents:  
a) Relació de l'objecte d'investigació amb les prioritats ordenades en la base quarta.  
b) Impacte potencial sobre la millora de les pràctiques sanitàries a la Comunitat Valenciana  
3. Adequació dels recursos previstos als objectius que es proposen.  
Setena. Resolució  
A la vista de la proposta de la comissió avaluadora, les ajudes s'adjudicaran mitjançant una resolució del director gerent de l'Agència Valenciana de Salut.   
La resolució i notificació de concessió es dictarà en el termini màxim de dos mesos, comptats des de l'endemà de la finalització del termini d'entrega de sol·licituds. La resolució es notificarà als interessats i a més es publicarà la llista en el tauler d'anuncis de la Conselleria de Sanitat (C/ misser Mascó 31, València)  
Huitena. Acceptació de l'ajuda  
La Direcció General de Qualitat i Atenció al Pacient remetrà a l'adjudicatari beneficiari de l'ajuda el corresponent document d'acceptació, que haurà de ser tornat ben omplit, amb el vistiplau del responsable del seu centre de treball, en el termini de 15 dies a comptar de la data efectiva de recepció, amb la documentació complementària que se li requerisca. En cas de no tornar-la en eixe termini s'entendrà que es renuncia a l'ajuda, i ha de declarar la pèrdua del dret a l'ajuda.   
Novena. Finançament i forma de pagament  
9.1 Les ajudes podran finançar totalment o parcialment el pressupost presentat per a l'execució del projecte. La quantia de les ajudes es determinarà en cada cas en funció dels interessos de l'avaluació establida en la base cinquenauinta.  
9.2 El període de duració del treball d'investigació comprendrà fins al 31 de novembre de 2006. No obstant, podrà prorrogar-se, mitjançant una resolució motivada, condicionada a l'existència de consignació pressupostària, adequada i suficient, en l'exercici següent. En tot cas, els treballs subjectes a les ajudes de la investigació no tindran una duració superior a 12 mesos.  
9.3 L'import de les ajudes es lliura a favor de la institució on preste els seus servicis l'investigador principal, i aquesta es compromet a la gestió dels fons i a la realització de les contractacions que si és el cas procediren, de conformitat amb les normes que per la seua naturalesa jurídica els foren d'aplicació.   
9.4 L'ordenació del pagament de les ajudes es farà d'acord amb els criteris continguts en l'article 47 bis) del Text Refós de la Llei de la Hisenda Pública Valenciana, en la redacció donada per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:  
a) A la concessió de la subvenció es lliura un 40% de l'import de la quantitat assignada. Este pagament estarà condicionat a la prèvia presentació de justificació de despeses que cobrisca el percentatge citat, a la presentació d'aval bancari, prestat en forma i condicions reglamentàries, o bé, a la presentació de fiança depositada davant dels servicis territorials de la Conselleria d'Economia i Hisenda de la província corresponent.  
b) Una vegada justificat per l'entitat el 40% ja lliurat, es podrà procedir al pagament d'un 20% més amb els mateixos condicionants, és a dir, amb justificació prèvia de despeses, aval bancari o fiança.  
c) El 40% restant el farà efectiu la Generalitat Valenciana quan justifique correctament el beneficiari el compliment del que s'ha convingut.  
Previ a tots i cada un dels pagaments és necessària una certificació de conformitat del director general de Qualitat i Atenció al Pacient de la comprovació i aprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.  
En el supòsit de projectes d'investigació desenvolupats en centres dependents de la Conselleria de Sanitat i/o Agència Valenciana de Salut el lliurament dels fons es farà d'una sola vegada per a la seua posterior execució des dels corresponents centres directius.  
El termini de presentació dels justificants de despeses requerits, conclourà el 15 de novembre de l'any en curs, amb adaptació a la base 9.2 d'este annex.  
Deu. Obligacions dels beneficiaris  
Els beneficiaris de les ajudes han de remetre a la Direcció General de Qualitat i Atenció al Pacient, abans de finalitzar el termini final del projecte, la memòria final del projecte, la qual ha d'incloure un resum de la investigació junt amb una relació detallada de les despeses totals fetes, ajustat al model normalitzat. Així mateix queden obligats a remetre les separates de publicacions o comunicacions a congressos, si n'hi haguera, que es deriven del projecte. En la publicació de treballs científics, presentació de comunicacions a congressos i reunions científiques, etcètera, que tinguen lloc com a resultat de l'ajuda d'investigació, s'haurà de consignar l'origen del seu finançament i s'enviarà a la Direcció General de Qualitat i Atenció al Pacient un exemplar de la publicació, amb menció del número d'expedient. Així mateix, es remetrà a la Direcció General de Qualitat i Atenció al Pacient les publicacions que es produïsquen com a conseqüència de l'ajuda, amb posterioritat a la presentació de la memòria.  
L'incompliment pels beneficiaris dels requisits establits en esta convocatòria i de les obligacions que s'hi definixen, originarà la revocació de les quanties concedides, amb tots els efectes i responsabilitats que es deriven dels incompliments. També procedirà el reintegrament de les quantitats percebudes amb abonament, si és el cas, dels interessos de demora, en els supòsits previstos en l'article 37 de la Llei 38/2003, General de Subvencions.   
Onze. Models   
Els models normalitzats estaran disponibles en les direccions territorials de la Conselleria de Sanitat, Servicis Centrals, en l'EVES i en la pròpia Direcció General de Qualitat i Atenció al Pacient. També se'n pot obtindre una còpia en la web de la Conselleria en l'adreça: http://www.san.gva.es.  
ANNEX II  
SOL·LICITUD D'AJUDES A PROJECTES D'INVESTIGACIÓ EN L'ÀREA DE QUALITAT ASSISTENCIAL  
A. DADES D'IDENTIFICACIÓ (\*)  
COGNOMS   
NOM   
DNI  
TITULACIÓ ACADÈMICA   
GRAU ACADÈMIC   
CATEGORIA   
DEDICACIÓ  
TÍTOL DE L PROJECTE  
ORGANISME   
CENTRE  
DEPARTAMENT   
SECCIÓ/UNITAT   
DOMICILI (CARRER/PLAÇA I NÚMERO) C. POSTAL  
LOCALITAT   
PROVÍNCIA   
TELÈFON   
FAX  
B. SOL.LICITUD  
Sol·licita la concessió d'una ajuda de.............. EUROS.  
C. RELACIÓ D'INVESTIGADORS COL.LABORADORS (\*)  
COGNOMS I NOM DNI  
COGNOMS I NOM DNI  
COGNOMS I NOM DNI  
COGNOMS I NOM DNI  
COGNOMS I NOM DNI  
COGNOMS I NOM DNI  
D. LÍNIA EN QUÈ S'INSCRIU EL PROJECTE  
. Experiències de millora de seguretat i qualitat assistencial en les organitzacions i institucions sanitàries  
. Incorporació de l'experiència dels pacients en el disseny de processos assistencials.  
. Millora de la integració assistencial per mitjà de la implantació de protocols i guies clíniques  
E. DOCUMENTACIÓ APORTADA  
. Justificació de trobar-se al corrent de les obligacions fiscals i Seguretat Social, si és el cas, d'acord amb l'Orde de maig de 1996 .DOGV 21/06/96.  
. Fotocòpia del DNI.  
. Currículum de l'investigador principal i col·laboradors  
. Declaració jurada d'altres ajudes adjudicades per al mateix projecte.  
. Memòria del projecte  
..........................a....................de................................de 2006  
Vistiplau de l'autoritat que representa legalment l'organisme  
 L'INVESTIGADOR PRINCIPAL  
Firma:  
Organisme:  
Càrrec: Firma:  
(\*) Les dades de caràcter personal contingudes en l'imprés podran ser inclosos en un fitxer per al tractament per este òrgan administratiu (com a titular responsable del fitxer, fent ús de les funcions pròpies que té atribuïdes i en l'àmbit de les seues competències).   
També se li informa de la possibilitat d'exercir els drets d'accés, rectificació, cancel·lació i oposició, tot això d'acord amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE núm. 298, de 14.12.1999)  
DIRECCIÓ GENERAL DE QUALITAT I ATENCIÓ AL PACIENT